|  |  |  |  |
| --- | --- | --- | --- |
| ГРБОВИ ЗА МЕМОРАНДУМ | | Szerb Köztársaság  Vajdaság Autonóm Tartomány  **Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság**  Mihajlo Pupin sugárút 16., 21000 Újvidék  Tel.: +381/487 42 68, 487 46 14, 487 40 36  ounz@vojvodinа.gov.rs | |
|  | SZÁM: 000227348 2025 09427 004 001 000 001. | | KELT: 2025. február 25. | |

A Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság Vajdaság Autonóm Tartomány területén működő alap- és középfokú oktatási és nevelési intézmények, valamint iskoláskor előtti intézmények szükségleteire szolgáló műszaki dokumentáció kidolgozásának finanszírozására és társfinanszírozására irányuló költségvetési eszközeinek odaítéléséről szóló szabályzat (Vajdaság AT Hivatalos Lapja, 5/2025. és 11/2025. szám) 3. szakasza alapján, figyelemmel a Vajdaság AT 2025. évi költségvetéséről szóló tartományi képviselőházi rendeletre (Vajdaság AT Hivatalos Lapja, 57/2024. szám), a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság (a továbbiakban: Titkárság)

**HATÁROZATOT**

hoz

**A VAJDASÁG AUTONÓM TARTOMÁNY TERÜLETÉN MŰKÖDŐ ALAP- ÉS KÖZÉPFOKÚ OKTATÁSI ÉS NEVELÉSI INTÉZMÉNYEK SZÜKSÉGLETEIRE SZOLGÁLÓ MŰSZAKI DOKUMENTÁCIÓ KIDOLGOZÁSÁNAK 2025. ÉVI FINANSZÍROZÁSÁRA ÉS TÁRSFINANSZÍROZÁSÁRA KIÍRT PÁLYÁZAT MÓDOSÍTÁSÁRÓL**

1. A Vajdaság Autonóm Tartomány területén működő alap- és középfokú oktatási és nevelési intézmények szükségleteire szolgáló műszaki dokumentáció kidolgozásának 2025. évi finanszírozására és társfinanszírozására kiírt pályázat (Vajdaság AT Hivatalos Lapja, 6/2025. szám) elnevezése a következőképpen módosul:

„***Pályázat a Vajdaság Autonóm Tartomány területén működő alap- és középfokú oktatási és nevelési intézmények, valamint iskoláskor előtti intézmények szükségleteire szolgáló műszaki dokumentáció kidolgozásának 2025. évi finanszírozására és társfinanszírozására***”.

2. A Pályázat bevezető részében módosul a felhasználók köre és a keretösszeg, mégpedig az alábbiak szerint:

A Pályázatot a Vajdaság Autonóm Tartomány 2025. évi költségvetéséről szóló tartományi képviselőházi rendeletben (VAT Hivatalos Lapja, 57/2024. szám) biztosított **30.000.000,00 dináros keretösszegre** hirdetjük meg, *a Vajdaság Autonóm Tartomány területén működő alap- és középfokú oktatási és nevelési intézmények,* ***valamint iskoláskor előtti intézmények szükségleteire szolgáló műszaki dokumentáció kidolgozásának finanszírozására és társfinanszírozására (az alapfokú oktatás és nevelés szintjén 19.000.000,00 dinár, a középfokú oktatás és nevelés szintjén 10.000.000,00 dinár, míg az iskoláskor előtti intézmények esetében 1.000.000,00 dinár értékben).***

3. A Pályázatban a pályázati feltételekre vonatkozó rész első pontja – A pályázók köre – és második pontja – Az eszközök felosztásának mércéi – az alábbiak szerint módosul:

1. A pályázók köre

A támogatásra jogosultak a Szerb Köztársaság, a Vajdaság Autonóm Tartomány és a helyi önkormányzatok által alapított, Vajdaság Autonóm Tartomány területén működő általános és középiskolák, valamint a Vajdaság Autonóm Tartomány területén működő **iskoláskor előtti intézmények szükségletei tekintetében a helyi önkormányzatok.**

2. Az eszközök felosztásának mércéi

A Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság Vajdaság Autonóm Tartomány területén működő alap- és középfokú oktatási és nevelési intézmények szükségleteire szolgáló műszaki dokumentáció kidolgozásának finanszírozására és társfinanszírozására irányuló költségvetési eszközeinek odaítéléséről szóló szabályzat alapján az eszközök felosztásának mércéi a következők:

1. ***a projekt megvalósításának jelentősége a létesítményeket használó gyermekek/diákok, tanárok, valamint foglalkoztatottak biztonsága szempontjából,***
2. ***a projekt megvalósításának jelentősége a nevelő-oktató munka minőségének javítása és korszerűsítése, valamint a gyermekek/diákok és az alkalmazottak tartózkodási feltételeinek javítása szempontjából,***
3. *a projekt megvalósításának jelentősége az épületek energiahatékonyságának javítása, illetve a fűtési üzemanyag-megtakarítás szempontjából,*
4. a projekt pénzügyi indokoltsága,
5. a projekt megvalósításának finanszírozását/társfinanszírozását biztosító egyéb források megléte,
6. fenntarthatóság – a létesítmény használati feltételeinek javítása révén elért hatás hosszú távú fennmaradása a projekt megvalósítását követően,
7. a projekt megvalósítása céljából foganatosított tevékenységek,
8. az oktatási intézmény székhelye szerinti helyi önkormányzat fejlettségi szintje.

4. A Pályázatban a pályázati kérelmek benyújtására vonatkozó rész az alábbiak szerint módosul:

Az eszközök odaítélése iránti kérelmeket a Titkárság egységes pályázati űrlapján kell benyújtani. A teljes körű pályázati dokumentáció 2025. január 29-től letölthető a Titkárság **www.puma.vojvodina.gov.rs** honlapjáról.

A pályázati kérelmeket postán az alábbi címre kell megküldeni: Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság, 21000 Újvidék, Mihajlo Pupin sugárút 16., az alábbi megjelöléssel: „A Vajdaság AT területén működő alap- és középfokú oktatási és nevelési intézmények, **valamint iskoláskor előtti intézmények** szükségleteire szolgáló műszaki dokumentáció kidolgozásának 2025. évi finanszírozására kiírt pályázatra”, vagy személyesen is benyújtható a tartományi közigazgatási szervek iktatójában, Újvidéken (a Tartományi Kormány épületének földszintjén).

(*Pokrajinski sekretarijat za obrazovanje, propise, upravu i nacionalne manjine – nacionalne zajednice sa naznakom ''Za konkurs - za finansiranje izrade tehničke dokumentacije za potrebe ustanova osnovnog, srednjeg obrazovanja i vaspitanja i predškolskih ustanova na teritoriji AP Vojvodine za 2025. godinu”*).

5. A Pályázatban a benyújtandó dokumentációra vonatkozó rész 2. pontja a következőképpen módosul:

***2. Az iskolabizottság/községi tanács határozata a projekt megvalósításával kapcsolatos tevékenységek megkezdéséről.***

**A pályázati kérelmek benyújtási határideje meghosszabításra kerül 2025. március 17-ig.**

Ótott Róbert

tartományi titkár